ufal/npfl147 huggingface dataset:
# Panamerické majstrovstvá v hádzanej žien 2005
Panamerické majstrovstvá v hádzanej žien 2005 bol v poradí 8. turnaj panamerických majstrovstiev v hádzanej v hádzanej žien, ktoré organizuje Panamerická hádzanárska federácia (PATHF). Konal sa v São Bernardo do Campo, v brazílskom štáte São Paulo v dňoch od 25. – 29. mája 2005, za účasti 6 tímov. Brazília hostila panamerický šampionát žien šiestykrát, predtým to bolo v rokoch 1986, 1991, 1997, 2000 a aj posledný šampionát v roku 2003. Všetky zápasy sa hrali v aréne Ginásio Poliesportivo Adib Moyses Dib. Víťazom sa stala piatykrát za sebou domáca Brazília. Strieborná Argentína zopakovala svoje najlepšie umiestnenie. Niekdajší dvojnásobný víťaz tohoto podujatia – družstvo USA, skončil posledný.
Tieto panamerické majstrovstvá slúžili zároveň ako kvalifikácia panamerických družstiev na Majstrovstvá sveta 2005, ktoré sa konali v Rusku. Kvalifikovali sa na ne 3 najlepšie družstvá. 

## Výsledky
|                        | Argentína | Uruguaj | Kanada  | Dominikánska republika | USA     |
| ---------------------- | --------- | ------- | ------- | ---------------------- | ------- |
| Brazília               | 24 : 10   | 35 : 14 | 41 : 10 | 39 : 14                | 27 : 8  |
| Argentína              |           | 32 : 18 | 29 : 22 | 22 : 18                | 29 : 21 |
| Uruguaj                |           |         | 27 : 22 | 31 : 26                | 28 : 24 |
| Kanada                 |           |         |         | 28 : 27                | 24 : 15 |
| Dominikánska republika |           |         |         |                        | 30 : 23 |

| Por | Družstvo               | Z | V | R | P | GV  | GI  | +/−  | B  |
| --- | ---------------------- | - | - | - | - | --- | --- | ---- | -- |
| 1.  | Brazília               | 5 | 5 | 0 | 0 | 166 | 56  | +110 | 10 |
| 2.  | Argentína              | 5 | 4 | 0 | 1 | 122 | 103 | +19  | 8  |
| 3.  | Uruguaj                | 5 | 3 | 0 | 2 | 118 | 139 | −21  | 6  |
| 4.  | Kanada                 | 5 | 2 | 0 | 3 | 106 | 139 | −33  | 4  |
| 5.  | Dominikánska republika | 5 | 1 | 0 | 4 | 115 | 143 | −28  | 2  |
| 6.  | USA                    | 5 | 0 | 0 | 5 | 91  | 138 | −47  | 0  |


## Konečné poradie
| Por | Družstvo               |                   |
| --- | ---------------------- | ----------------- |
|     | Brazília               | postup na MS 2005 |
|     | Argentína              | postup na MS 2005 |
|     | Uruguaj                | postup na MS 2005 |
| 4.  | Kanada                 |                   |
| 5.  | Dominikánska republika |                   |
| 6.  | USA                    |                   |
# Dudinské travertíny
Dudinské travertíny je prírodná pamiatka v správe štátnej ochrany prírody Štiavnické vrchy.
Nachádza sa v katastrálnom území obce Dudince v okrese Krupina v Banskobystrickom kraji. Územie bolo vyhlásené v roku 1964 a naposledy novelizované v roku 1999 na rozlohe 1,3280 ha. Ochranné pásmo nebolo určené.
Predmetom ochrany je: 6 najvyznamnejších pramennych sedimentov v obl. Starého. kúpaliska Dudince. Ide o význačné geomorfologické útvary usadenín pri bývalých prameňoch vzniknuté z prameňov teplej sírovodíkov. kyselky typov alkalicko-zem.,zemito-alkal., síranových slaných vôd.
# Čiarový kód
Čiarový kód je strojom čitateľné označovanie tovarov pomocou hrubých a tenkých čiar oddelených medzerami.
Existuje veľké množstvo rôznych druhov čiarových kódov, najpoužívanejší je kód EAN. Väčšina čiarových kódov kóduje iba číslice, ale moderné čiarové kódy môžu kódovať všetky znaky ASCII.
Na tlač čiarových kódov sa používajú špeciálne tlačiarne čiarových kódov, ale možno ich tlačiť aj pomocou univerzálnych tlačiarní schopných pracovať v grafickom móde.
Na snímanie čiarových kódov sa používajú snímače čiarových kódov, ktoré sú založené buď na technológii CCD alebo snímajú pomocou lasera. 
Čiarové kódy spadajú do oblasti tzv. "automatickej identifikácie" alebo inak povedané do oblasti "registrácie dát bez použitia klávesov". Najdôležitejšími praktickými parametrami čiarového kódu je hustota a kontrast kódu. Množstvo zakódovanej informácie na jednotku dĺžky určuje hustota a druh kódu. Pre kódovanie menšieho počtu znakov sa používajú lineárne kódy, väčší objem informácií sa úspešne kóduje do dvojrozmerných kódov.
# 4065 Meinel
4065 Meinel je planétka s priemerom približne 19 km, ktorú objavil Cornelis Johannes van Houten, Ingrid van Houten-Groeneveldová, Tom Gehrels 24. septembra 1960.
# Neil Bartlett
Neil Bartlett (* 15. september 1932, Newcastle upon Tyne, Spojené kráľovstvo – † 5. august 2008, Walnut Creek, Kalifornia, USA)) bol v Anglicku narodený americký chemik.
Narodil sa v meste Newcastle upon Tyne v Anglicku, kde vyštudoval univerzitu a získal doktorát.
V 1958 odišiel na University of British Columbia v Kanade, kde urobil svoj hviezdny objav v roku 1962, keď ako prvý pripravil zmes vzácneho plynu Xe+[PtF6]-. Týmto objavom vyvrátil všetky domnienky chemikov, ktorí predpokladali, že xenón, ako aj iné vzácne plyny, je v reakcii s inými prvkami nečinný (vysvetlené v oktetovom pravidle Gilberta Lewisa). Neskôr vytvoril niekoľko zlúčenín s xenónom: XeF2, XeF4 a XeF6. Na univerzite ostal do roku 1966.
V roku 1966 odišiel do Spojených štátov, kde bol prijatý na Princeton University, kde spolupracoval aj s Bell Laboratories. V roku 1969 prišiel na fakultu Kalifornskej univerzity a popritom spolupracoval Lawrence Berkeley National Laboratory.
V roku 1973 sa stal členom Kráľovskej spoločnosti. V roku 1979 bol ocenený Zahraničným združením Štátnej akadémie vedcov v USA. Dostal aj veľa ďalších ocenení a čestných dekrétov.
Fakultu v Berkeley opustil v roku 1993 a Lawrencove laboratória v 1999.
# LG Optimus Z
LG Optimus Z je androidový smartfón určený pre juhokórejský trh, ktorý vyrábala spoločnosť LG Electronics. Predstavený bol v apríli a uvedený v júli 2010.
Obsahuje IPS kapacitný dotykový displej s uhlopriečkou 3,5 palcov s rozlíšením 480 x 640 bodov s bodovou hustotou 229 ppi a operačný systém Android 2.1 aktualizovateľný na 2.2.
Používa čipset Qualcomm QSD8250 Snapdragon S1 s procesorom 1,0 GHz Scorpion a grafickým procesorom Adreno 200. Kapacitu vnútornej pamäte je možné rozšíriť microSD kartou do 32 GB, 4 GB karta bola súčasťou dodávky.
Fotoaparát má rozlíšenie 5 MP, sekundárna kamera chýba. 
Batéria je odnímateľná Li-Ion s kapacitou 1350 mAh.
# Otto Hersing
Otto Hersing (* 30. november 1885, Mülhausen Alsasko – † 5. júl 1960, Rastede Nemecko) bol nemecký ponorkový kapitán a veliteľ U 21 počas prvej svetovej vojny. Bol prvý ponorkový veliteľ, ktorý torpédom potopil vojnovú loď, bola to HMS Pathfinder v  septembri 1914. Ďalej sa preslávil oboplávanim Európy z Nemecka ku Dardanelám cez Stredozemné more a potopením britských radových lodí HMS Triumph (25. mája 1915) a HMS Majestik (27. mája 1915) počas bitky o Gallipoli.

## Vyznamenania
- Pour le Mérite (5. júna 1915)
# Concavenator
Concavenator bol rod stredne veľkého dravého dinosaura, ktorý žil v období spodnej kriedy (asi pred 130 miliónmi rokov) na území dnešného Španielska. Jeho jediný druh je Concavenator corcovatus.

## Opis
Concavenator bol asi 4 až 6 metrov dlhý dravý dinosaurus, pohybujúci sa po dvoch končatinách. Predné končatiny mal kratšie, čeľuste boli mohutné a vysadené vrúbkovanými zubami. Zaujímavým znakom však boli veľké výbežky dvoch stavcov nad panvou, ktoré zrejme za života zvieraťa podopierali akýsi veľký hrboľ. Ten mohol slúžiť na termoreguláciu (podobne ako u súčasných tiav) alebo k vnútrodruhovej signalizácii.

## Operenie
Na lakťových kostiach tohto dinosaura objavili vedci akési hrbolčeky, majúce zrejme väzbu na ukotvenie pernatých štruktúr. Je teda možné, že zaživa bol rod Concavenator aspoň na predných končatinách operený. Žiadne odtlačky peria v okolí skameneliny síce objavené neboli (naopak zachovali sa odtlačky šupín z niektorých častí tela), operenie je však pomerne pravdepodobné. V tom prípade je možné vidieť jeho počiatok už u vývojovo primitívnych zástupcov kladu Neotetanurae, žijúcich v období strednej jury.

## Galéria
- Veľkostné porovnanie s človekom.
- Rekonštrukcia výzoru.
# Párok v rožku
Párok v rožku (iné názvy: hotdog, hot dog, hot-dog) je jednoduchý druh jedla (rýchleho občerstvenia). Je to varený párok (príp. iný podobný, väčšinou údený mäsový výrobok), ktorý je vložený do pečiva, čo je najčastejšie rožok s otvorom, rozkrojený rožok, bageta, alebo iný druh pečiva. Obyčajne je dochutený horčicou, kečupom, alebo iným dochucovadlom. V rôznych častiach sveta sa používajú rôzne druhy pečiva, mäsových výrobkov a prísad, základný princíp však ostáva takmer rovnaký. Predáva sa hlavne v mestách v stánkoch podobne ako ostatné druhy rýchleho občerstvenia.
Niektorí autori nepresne rozlišujú medzi hotdogom (t.j. typicky americký typ - párok je vložený do narezaného rožku či žemle a bohato obložený) a párkom v rožku (t.j. typicky slovenský, český a pod. typ  - párok je zasunutý do vnútornej diery v rožku a spravidla s horčičou alebo kečupom).

## Iné projekty
- Commons ponúka multimediálne súbory na tému Párok v rožku
# Tauriac (Lot)
Tauriac je francúzska obec, ktorá sa nachádza v departemente Lot, v regióne Midi-Pyrénées.

## Poloha
Obec má rozlohu 8,23 km². Najvyšší bod je položený 169 m n. m. a najnižší bod 114 m n. m.

## Obyvateľstvo
Počet obyvateľov obce je 390 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Dohoda (prvá svetová vojna)
Dohoda (zastarano Antanta z franc. entente) bol vojensko-politický blok, systém spojeneckých zmlúv uzavretých proti Trojspolku. Pôvodne sa volala aj Trojdohoda (Rusko, Francúzsko, Spojené kráľovstvo), neskôr počas prvej svetovej vojny aj Štvordohoda alebo Veľká päťka.
Základom boli zmluvy: 
- rusko-francúzska (1893)
- britsko-francúzska (tzv. srdečná dohoda) (1904)
- britsko-ruská (1907)

Počas prvej svetovej vojny sa Dohoda rozrástla na koalíciu 11 štátov (pribudlo Srbsko, Belgicko,
Taliansko, USA, Rumunsko, Grécko, Japonsko, Čína).
# Michalov jarok
Michalov jarok je krátky, málo vodnatý potok VI. rádu na Záhorí, v okrese Malacky, v katastrálnom území obce Pernek. Je to prirodzený vodný tok horského charakteru, jeho dĺžka predstavuje 0,730 km a plocha povodia činí 0,534 km². Pramení vo výške 421 m n. m. a ústi zľava do Perneckého potoka, v nadmorskej výške 318 m n. m.

## Prameň
Pramení v podmočenom mladom listnatom lese, v nadmorskej výške 421 m n. m., na severnom svahu vrchu Gašparová (622 m n. m.), v Pezinských Karpatoch (podcelok Malých Karpát), v časti Kuchynská hornatina.

## Opis toku
Najprv potok tečie približne severným smerom, na rozhraní vyrasteného lesa a mladiny. Potom sa oblúkom stáča na severovýchod, preteká v dorastenom listnatom lese a neskôr sa tok mierne presmeruje na severovýchodosever. Viac-menej týmto smerom už definitívne pokračuje k svojmu ústiu, kde sa ešte presne pred ním križuje s vysokonapäťovým vedením. Nakoniec sa blízko chatovej oblasti vlieva do Perneckého potoka, v nadmorskej výške 318 m n. m., ako jeho ľavostranný prítok.
# Paragraf
Paragraf (značka §) je časť (spravidla väčší odsek) právneho predpisu či zmluvy (zriedkavo aj iného odborného textu či učebnice), označená znakom § a poradovým číslom, napr.: § 30.
Slovom paragraf sa označuje aj samotný znak §, ktorý je aj jedným zo symbolov, synonymom práva, legislatívy a predpisov.
V anglosaskom práve má slovo „paragraph“ význam „odsek (naj)nižšej úrovne, písmeno“ - právne predpisy sa totiž delia na sections (po slovensky „paragraf“), tie na subsections (po slovensky „odsek“) a tie zas na paragraphs (po slovensky rôzne názvy, napríklad „písmeno“), pričom ale znak § je v (americkej) angličtine znak pre slovo „section“ (nie pre slovo „paragraph“).

## Iné projekty
- Commons ponúka multimediálne súbory na tému Paragraf
# Borgo Maggiore
Borgo Maggiore je kastel (obec) v San Maríne. S 5 992 (2003) obyvateľmi je druhé najväčšie mesto v krajine hneď po Dogana. Je tiež jedno z deviatich miest v San Maríne. Rozloha kastelu je 9,01 km².
# In Through the Out Door
In Through the Out Door je ôsmy štúdiový album anglickej rockovej skupiny Led Zeppelin. Je zároveň posledným, na ktorý použili nový hudobný materiál. Bol nahrávaný v decembri roku 1978, počas troch týždňov v Polar Studios, v Štokholme, t.j. v štúdiách, ktoré vlastnila skupina ABBA. Album vydalo vydavateľstvo Swan Song Records dňa 15. augusta 1979. In Through the Out Door bol ôsmy a posledný album kapely, ktorý sa v USA dostal na vrchol rebríčka a posledný, ktorý skupina vydala pred smrťou ich bubeníka, Johna Bonhama.
Album je odrazom problematického obdobia, ktoré mala skupina pred a počas jeho nahrávania. Spevák skupiny, Robert Plant, a jeho manželka prežili vážnu dopravnú nehodu a ich syn Karac Plant zomrel po chorobe žalúdka. Aj napriek všetkému bol album komerčne úspešný hlavne v USA, kde sa dostal hneď v druhom týždni po vydaní na vrchol rebríčku Billboardu.

## Zoznam skladieb
Strana 1
1. „In the Evening“(John Paul Jones, Jimmy Page, Robert Plant) – 6:53
2. „South Bound Saurez“(Jones, Plant) – 4:13
3. „Fool in the Rain“(Jones, Page, Plant) – 6:10
4. „Hot Dog“(Page, Plant) – 3:18

Strana 2
1. „Carouselambra“(Jones, Page, Plant) – 10:34
2. „All My Love“(Jones, Plant) – 5:53
3. „I'm Gonna Crawl“(Jones, Page, Plant) – 5:29

Bonusy na edícii Deluxe
1. „In the Evening“ (Rough mix)(Jones, Page, Plant) – 6:54
2. „Southbound Piano“ („South Bound Saurez“) (Rough mix)(Jones, Plant) – 4:14
3. „Fool in the Rain“ (Rough mix)(Jones, Page, Plant) – 6:13
4. „Hot Dog“ (Rough mix)(Page, Plant) – 3:17
5. „The Epic“ („Carouselambra“) (Rough mix)(Jones, Page, Plant) – 10:48
6. „The Hook“ („All My Love“) (Rough mix)(Jones, Plant) – 	5:52
7. „Blot“ („I'm Gonna Crawl“) (Rough mix)(Jones, Page, Plant) – 5:31


## Nahrávanie albumu
- Jimmy Page – akustická gitara, elektrická gitara, gizmotron, producent
- Robert Plant – spev, vokály
- John Paul Jones – basová gitara, mandolína, klávesové nástroje, syntetizátor, klavír
- John Bonham – bicie
- Barry Diament – mastering (na CD z roku 1988)
- Peter Grant – výkonný producent
- Hipgnosis – dizajn
- Leif Mases – zvukový inžinier
- George Marino – mastering, mixovanie
- Jeff Ocheltree – technik bicích nástrojov pre Johna Bonhama
- Lennart Östlund – technický asistent
# Carey Mulliganová
Carey Hannah Mulliganová (neprechýlene Carey Hannah Mulligan; * 28. máj 1985, Londýn, Spojené kráľovstvo) je anglická herečka. Je známa z filmov ako Pýcha a predsudok (2005), Škola života (2010), Drive (2011), Veľký Gatsby (2013), Wildlife (2018), Nádejná mladá žena (2020) a Maestro (2023). V roku 2012 bola vymenovaná za veľvyslankyňu organizácie Alzheimer's Society.

## Detstvo a mladosť
Mulliganová sa narodila ako Carey Hannah Mulligan. Jej otec je manažér hotela a má írskych predkov a matka je vysokoškolská lektorka, waleského pôvodu. Má jedného brata. Od troch rokov žila v Nemecku, v meste Düsseldorf kde navštevovala s bratom miestnu školu. Keď mala osem rokov, rodina sa presťahovala späť do Anglicka, kde navštevovala Woldingham School. Záujem o herectvo prejavovala už od šiestich rokov. 

## Kariéra
Svoju filmovú kariéru začala v roku 2005 vo filme Pýcha a predsudok. V roku 2008 debutovala na Broadwayi, v inscenácii The Seagull. Za svoj herecký výkon získala nomináciu na Drama Desk. V roku 2009 uspela na konkurze na hlavnú postavu vo filme Škola života. Filmoví kritici pozitívne hodnotili jej herecký výkon, získala tiež množstvo nominácii, napríklad na Academy Awards, Zlatý glóbus, či Screen Actors Guild a získala ocenenie BAFTA. V rovnakom roku ju režisér Oliver Stone, obsadil do filmu Walk Street: Peniaze nikdy nespia. Účinkovala v divadle Atlantic Theatre Company, v adaptácii Ingmara Bergmana, filmu Ako v zrkadle. Mulliganová v inscenácii stvárnila hlavnú postavu, za ktorú získala pozitívne hodnotenie divadelných kritikov. 
Po boku Michaela Fassbendera, si zahrala vo filme Hanba, z roku 2011. V roku 2013 stvárnila postavu Daisy Buchanan, vo filme Veľký Gatsby. V roku 2015 stvárnila hlavnú postavu vo filme Sufražetka. O dva roky neskôr hrala v historickej dráme Mudbound. Film získal šesť nominácii na Academy Awards. 
V roku 2018 si zahrala v režisérskom debute Paula Danoa, Wildlife. Vo filme stvárnila hlavnú postavu spoločne s Jakeom Gyllenhaalom. V rovnakom roku prijala hlavnú úlohu v televíznom seriály Collateral. 
V roku 2020 stvárnila hlavnú postavu po boku Bo Burnhama a Alison Brie, vo filme Nádejná mladá žena. Mulliganová získala niekoľko nominácii na rôzne filmové ocenenia, napríklad Academy Awards, Zlatý glóbus a niekoľko z nich aj získala, napríklad National Board of Review Award či Critics' Choice Movie Award. Podieľala sa aj na produkcii filmu. V roku 2021 mal premiéru film Vykopávky, kde si zahrala po boku Ralpha Fiennesa. 
V roku 2022 mal premiéru film Keď prehovorila, ktorý bol natočený na motív skutočnej udalosti a kauzy zneužívania žien Harvem Wensteinom. Mulliganová za svoj herecký výkon získala nomináciu na Zlatý glóbus. 
V roku 2023 mal premiéru životopisný film Maestro, kde stvárnila herečku Feliciu Montealegrovú. V rovnakom roku si zahrala aj vo filme Saltburn. 

## Súkromný život
Od roku 2012 je jej manželom hudobník Marcus Mumford. Majú spolu dve deti, dcéru Evelyn Grace (* 2015) a syna Wilfreda (* 2017). 
Mulliganová je veľvyslankyňou organizácie Alzheimer's Society a rovnako aj organizácie War Child.

## Iné projekty
- Commons ponúka multimediálne súbory na tému Carey Mulliganová
# Boku no sexual harassment
Boku no sexual harassment je japonský román a anime, ktoré je dostupné aj v angličtine. Postavy do tohoto románu navrhol Kazuma Kodaka. Na jej základe vzniklo trojdielne OVA, ktoré sa žánrovo zaraďuje do jaoi.

## Príbeh
Mladý úradník Džunjo Močizuki je typický priemerný človek. Jeho šéf, pán Honma, je však jeho pravý opak – ukončil školu s najlepším hodnotením z celého ročníka a automaticky získal vysoké postavenie vo firme. Je tiež ženatý a veľmi úspešný muž, má deti a slovo „morálka“ je pre neho neznáme.
Honma si začal všímať peknú sekretárku v ich firme a začal harašenie. Vydeseného Močizukiho šéf uvoľnil rečami o neodporovaní nadriadeným a odmenách za poslušnosť. Močizuki mal možnosť buď zostať dole a nikdy nevyniknúť, ale zachovať si svoje ja alebo získať pre trochu premáhania dobré miesto vo firme. V túžbe po úspechu sa rozhodol pre druhú možnosť. Postupne sa snaživý príjemca sexu, uke, stal tajnou zbraňou, vďaka ktorej firma uzatvárala veľmi výhodné obchody.

## Postavy
- Džunjo Močizuki – Cutomu Kašiwakura
- Honma Kazunori  – Džúróta Kosugi
- Jumi Mijakawa – Acuko Tanaka
- Ními – Hóču Ócuka
- Annette – Kaoru Šimamura
- William Rogers – Kacudži Mori
- John – Kenjú Horiuči
- Emily – Kikuko Inóe
- Sawamura – Minoru Inaba
- Fudžita – Tošijuki Morikawa


## Hudba
Ending: Glass no Tokai od Sammy

### Po slovensky a česky
- bluelove.wz.cz Archivované 2007-12-13 na Wayback Machine


### Po anglicky
- anidb.net
- animenfo.com
- animenewsnetwork.com
- boysonboysonfilm.com


### Po nemecky
- anisearch.de
# Jiří Parma
Jiří Parma (* 9. január 1963 Frenštát pod Radhoštěm) je bývalý československý a neskôr český reprezentant v skoku na lyžiach. Roku 1987 zvíťazil na majstrovstvách sveta v Oberstdorfe a v tomto roku bol tiež zvolený česko-slovenským športovcom roka. Štyrikrát (trikrát za Česko-Slovensko) reprezentoval na olympijských hrách, kde bola jeho najlepším výsledkom bronzová medaila v skoku družstiev, ktorú vybojoval spoločne s Tomášom Goderom, Františkom Ježom a Jaroslavom Sakalom na olympiáde v Albertville v roku 1992.
# Bratia čistoty
Bratia čistoty alebo čistí bratia (po arab. اخوان الصفا Ichván as-safá) alebo Bratia čistoty a priatelia vernosti (Ichván as-safá' va chullán al-vafá') bola skupina arabsky píšucich vzdelancov z konca 9.– 11. storočia.
Boli to predstavitelia islamského novoplatonizmu v rámci arabskej filozofie, ktorí pôsobili v Basre ako tajný spolok. Pestovali prírodnú filozofiu v novoplatónskom duchu.
Bratia čistoty napísali akúsi encyklopédiu Rasá'il ichván as-safá (Pojednania Bratov čistoty) zloženú z 52 pojednaní.
# Adamov (okres Kutná Hora)
Adamov je obec v Česku v okrese Kutná Hora v Stredočeskom kraji. 1. januára 2012 tu žilo 108 obyvateľov, z toho 53 mužov a 55 žien, pričom priemerný vek v obci bol 48,1 roka (muži 48,9 roka, ženy 47,3 roka).
# Estrées-lès-Crécy
Estrées-lès-Crécy je francúzska obec, ktorá sa nachádza v departemente Somme, v regióne Pikardia.

## Poloha
Obec má rozlohu 11,19 km². Najvyšší bod je položený 84 m n. m. a najnižší bod 33 m n. m.

## Obyvateľstvo
Počet obyvateľov obce je 389 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Fontenelle (Territoire de Belfort)
Fontenelle je francúzska obec, ktorá sa nachádza v departemente Territoire de Belfort, v regióne Franche-Comté.

## Poloha
Obec má rozlohu 1,75 km². Najvyšší bod je položený 369 m n. m. a najnižší bod 338 m n. m.

## Obyvateľstvo
Počet obyvateľov obce je 154 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# The Cubes (album)
The Cubes („Kocky“) je názov debutového štúdiového albumu a slovenskej dievčenskej hudobnej skupiny, ktorá vznikla v roku 2007. Jej členmi boli sestry Petra a Jana Humeňanské a Katarína Knechtová. Album vyšiel v roku 2012.
Na debutovom eponymnom albume skupiny The Cubes je jedenásť piesní naspievaných v angličtine. Po štyri, ktoré naspievali spoločne napísali Jana Humeňanská a Katarína Knechtová. Okrem nich každá napísala a naspievala po jednej vlastnej piesni, to znamená, že Petra Humeňanská je autorkou jednej nahrávky. Katarína Knechtová bola aj producentkou nahrávania.
Prvým singlom z albumu The Cubes je skladba „Tomorrow“, ktorá bola hrávaná väčšinou v slovenských alternatívnym rádiách. Začiatkom augusta 2012 vyšiel k singlu aj videoklip. Skupina má za sebou aj koncertnú premiéru, prvýkrát predstavila svoj „kockatý punk“ koncom júna Na Dobrom festivale v Prešove mala skupina svoju koncertnú premiéru so svojim svojráznym štýlom, ktorý jej členky označujú ako „kockatý punk“.

## Zoznam skladieb
| 1.  | „Hey Girls!“          | Katka Knechtová / Katka Knechtová   | 2:39 |
| 2.  | „Tiger Eyes“          | Jana Humeňanská / Jana Humeňanská   | 4:03 |
| 3.  | „Black Car“           | Jana Humeňanská / Jana Humeňanská   | 2:41 |
| 4.  | „Who Killed Myself?“  | Katka Knechtová / Katka Knechtová   | 3:20 |
| 5.  | „Womanspace“          | Katka Knechtová / Katka Knechtová   | 4:53 |
| 6.  | „Shine“               | Jana Humeňanská / Jana Humeňanská   | 3:02 |
| 7.  | „Tomorrow“            | Katka Knechtová / Katka Knechtová   | 4:21 |
| 8.  | „Never Gonna Stop Me“ | Jana Humeňanská / Jana Humeňanská   | 4:45 |
| 9.  | „Shape“               | Jana Humeňanská / Jana Humeňanská   | 4:20 |
| 10. | „Blue Days“           | Petra Humeňanská / Petra Humeňanská | 4:02 |
| 11. | „Hush“ ((for Thomas)) | Katka Knechtová / Katka Knechtová   | 4:57 |


## Výroba albumu
- Petra Humeňanská - basová gitara, spev, klavír (10)
- Jana Humeňanská - elektrická gitara, spev
- Katarína Knechtová - bicie nástroje, klávesové nástroje, elektrická gitara, akustická gitara, perkusie, spev

Produkcia
- Vladimír Gnepa - mixovanie, mastering
- Jaroslav Vaľko - fotografie
- Katarína Knechtová - producent, dizajn obalu
# Kolárska ulica (Bratislava)
Kolárska ulica je ulica v Bratislave, v mestskej časti Staré Mesto.
Tiahne sa od Jedlíkovej po Špitálsku. Treskoňova ulica je na ňu kolmá.

## Iné projekty
- Commons ponúka multimediálne súbory na tému Kolárska ulica (Bratislava)
# Zalavég
Zalavég je obec v Maďarsku v Zalianskej župe v obvode Zalaszentgrót.
Má rozlohu 1211 ha a žije tu 427 obyvateľov (2007).
# Ježovité
Ježovité (lat. Erinaceidae) sú čeľaď piskorotvarých cicavcov. Zahŕňa dve recentné podčeľade, pričom príslušníci prvej (nazývanej Erinaceinae) majú slovenské rodové meno jež, kým príslušníci druhej (nazývanej Galericinae) majú slovenské rodové meno ježovec.

## Charakteristika
Sú to malé krátkonohé živočíchy s piatimi prstami na každej nohe (okrem rodu Atelerix), s obyčajne zašpicateným ňufákom a malými očami. Srsť môže mať podobu pichliačov (ježe) alebo môže byť jemná (ježovce). Ježe žijú v rôznych habitatoch (lesy, trávnaté oblasti, mestské parky, púšte) Európy, Ázie a Afriky, kým ježovce len v teplých oblastiach (vlhkých lesoch a lúkach) juhovýchodnej Ázie.

## Systematika
Systematika recentných taxónov podľa Wilson et al. 2005 je nasledovná:
Ježovité:
- podčeľaď: Erinaceinae – ježobližné/ježe[6]
  - rod Atelerix – jež – staršie zaraďovaný ako súčasť rodu Erinaceus
  - rod Erinaceus – jež
  - rod Hemiechinus – jež – staršie niekedy zaraďovaný ako súčasť rodu Erinaceus
  - rod Mesechinus – jež –  staršie zaraďovaný ako súčasť rodu Erinaceus alebo rodu Hemiechinus
  - rod Paraechinus – jež – staršie zaraďovaný ako súčasť rodu Hemiechynus
- podčeľaď: Galericinae – ježovcobližné[6]
  - rod Echinosorex – ježovec
  - rod Hylomys – ježovec
  - rod Neohylomys – niekedy zaraďovaný ako súčasť rodu Holomys
  - rod Neotetracus – niekedy zaraďovaný ako súčasť rodu Holomys
  - rod Podogymnura – ježovec

Do čeľade okrem toho patrí aj množstvo vyhynutých taxónov.

## Iné projekty
- Commons ponúka multimediálne súbory na tému Ježovité
- Wikidruhy ponúkajú informácie na tému Ježovité
# Vesvres
Vesvres je francúzska obec, ktorá sa nachádza v departemente Côte-d’Or, v regióne Burgundsko.

## Poloha
Obec má rozlohu 4,15 km². Najvyšší bod je položený 511 m n. m. a najnižší bod 329 m n. m.

## Obyvateľstvo
Počet obyvateľov obce je 22 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Srch
Srch je obec v Česku v okrese Pardubice v Pardubickom kraji. 1. januára 2012 tu žilo 1 391 obyvateľov, z toho 688 mužov a 703 žien, pričom priemerný vek v obci bol 37,4 roka (muži 36,9 roka, ženy 37,9 roka).

## Iné projekty
- Commons ponúka multimediálne súbory na tému Srch
# William-Adolphe Bouguereau
William-Adolphe Bouguereau (* 30. november 1825, La Rochelle, Francúzsko – † 19. august 1905, La Rochelle) bol francúzsky maliar akademizmu. V svojej dobe bol slávny, ale dnes je jeho popularita zatienená dielami impresionistov.

## Životopis
Narodil sa v rodine obchodníka s vínom a obilím. Už od malička sa zaujímal o umenie, ale jeho otec chcel, aby sa venoval obchodu. Vďaka podpore svojej matky a strýka sa však Bouguereau mohol venovať umeniu a študovať na École des Beaux-Arts v Paríži u Francoise-Édouarda Picota. V roku 1850 získal Prix de Rome. Počas 60. rokov 19. storočia namaľoval veľa mytologických a žánrových scén. V roku 1876 sa stal členom Akadémie. V roku 1888 sa stal profesorom na Juliánovej akadémii v Paríži. Keď mal 74 rokov, oženil sa so svojou najslávnejšou študentkou Elisabeth Gardnerovou.
Na jar 1905 bol Bouguereaov byt v Paríži vykradnutý. Ten istý rok, v auguste, Bouguereau zomrel v La Rochelle.

## Galéria
- Dante a Vergillius v pekle, 1850
- Modlitba, 1865
- Polievka, 1865
- Mladá pastierka, 1868
- Krab, 1869
- Kúpajúce sa dievča, 1870
- Bozk, 1873
- Nymfy a Satyr, 1873
- Zrodenie Venuše
- Ťažká hodina, 1884


## Iné projekty
- Commons ponúka multimediálne súbory na tému William-Adolphe Bouguereau
# Minka
Minka (jap. 民家) je tradičný japonský dom. V rôznych japonských oblastiach sa líši vzhľadom, veľkosťou a pôdorysom. Stavané sú z dreva a papiera. Dnešné minka sa od pôvodných líšia hlavne tým, že sa v nich nachádzajú mnohé západné prvky. V dnešnom Japonsku ich je vidieť len málo, predovšetkým na vidieku. V mestách sú výnimkou.

## Pôdorys domu

### Doma
Doma sa nachádza hneď za vstupom do domu. Podlahu má z hliny. Obyvatelia domu sa tu prezúvajú do domácej obuvi.

### Obytné izby
V minka sú obytné izby pokryté rohožami tatami z ryžovej slamy. Nenachádza sa v nich žiadny nábytok. Obytné izby sú rozdelené posuvnými dverami fusuma. Odsunutím dverí sa dajú izby spojiť a tým sa zväčší ich rozloha. Večer sa na podlahu položia matrace futon, na ktorých sa spí.

### Hosťovská izba
Hosťovská izba sa od ostatných obytných izieb líši iba tým, že sa v nej nachádza tokonoma. Tokonoma je miesto v izbe s vyvýšenou drevenou podlahou. Umiestňuje sa tam zvitková maľba, kvetiny alebo ikebana a keramika.

### Engawa
Je krytá veranda. Vedú na ňu posuvné dvere sódži, ktoré sú vyplnené papierom. Je to zároveň vchod do domu pre návštevy.

## Irori
Irori je otvorené ohnisko, ktoré je zapustené do podlahy. Slúži na vykurovanie, občas sa na ňom varí. Je to srdce domu.

## Kotacu
Je nízky stolík, v ktorom je zabudované ohrievadlo. Ľudia pri ňom sedia a ohrievajú si nohy. Kachle sú zabudované v podlahe.

## Náboženské oltáre
V minka sa zvyčajne nachádza aj budhistický, krásne zdobený modlitebný oltár bacudan. Rovnako sa v dome nachádza aj šintoistický, oveľa menej zdobený oltár.

## Mačija
Mačija je mestský druh domu minka. Od minky sa líšia tým že majú menšiu šírku a obvykle sú poschodové. Možno ich vidieť v historických štvrtiach, ako napríklad kjótsky Gion.
# Doupov
Doupov bolo mesto v Doupovských horách v terajšom okrese Karlovy Vary. V roku 1921 v ňom žilo 1605 obyvateľov v 269 domoch. Vtedy sa v meste nachádzali okrem iného tri kostoly (z nich jeden na cintoríne, druhý na námestí a tretí pri jezuitskom kláštore s gymnáziom a barokový zámok prestavaný z pôvodného gotického hradu a od roku 1902 tiež koncová železničná stanica. Mesto zaniklo v dôsledku zriadenia vojenského obvodu Hradiště v roku 1953. Obyvatelia boli vysťahovaní do roku 1954, väčšina budov existovala ešte okolo roku 1965, kedy sa v opustenom meste nakrúcali niektoré zábery pre film Konec srpna v hotelu Ozon. Neskôr bolo mesto zrovnané so zemou, zachovalo sa iba skladisko pri bývalej železničnej stanici a schátraná neogotická kaplnka s hrobkou šľachtického rodu Zedtwitzovcov.

## Galéria
- Námestie v Doupove (A. Lewý 1896)
- Kláštorný kostol (A. Lewý 1896)
# 1939 Loretta
1939 Loretta je planétka s priemerom približne 35 km, ktorú objavil Charles Thomas Kowal 17. októbra 1974.
# Svetový obchod
Svetový obchod je obeh tovaru (alebo služieb) na svetovom trhu.
# Malodunajská ulica (Bratislava)
Malodunajská ulica je ulica v Bratislave, v mestskej časti Vrakuňa. Nachádza sa pri koryte Malého Dunaja.

## Blízke ulice
- Podunajská ulica
- Estónska ulica
- Bieloruská ulica


## Dopravné spojenie
- Podunajská
  -     
(stav k 2. septembru 2024)[2][3][4][5]
# Približnosť
Približnosť je vlastnosť odrážať skutočnosť iba v hlavných črtách, nie celkom presne. Spravidla je výsledkom odhadu. 

## Iné projekty
- Wikislovník ponúka heslo  Približnosť
# L’Hôpital-Saint-Blaise
L’ Hôpital-Saint-Blaise je francúzska obec, ktorá sa nachádza v departemente Pyrénées-Atlantiques, v regióne Akvitánsko.

## Poloha
Obec má rozlohu 2,11 km². Najvyšší bod je položený 254 m n. m. a najnižší bod 147 m n. m.

## Obyvateľstvo
Počet obyvateľov obce je 83 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Hencse
Hencse je obec v Maďarsku v Šomoďskej župe v obvode Kadarkút.
Má rozlohu 711 ha a žije tu 382 obyvateľov (2007).
# Lynkeus (argonaut)
Lynkeus (starogr. Λυνκεύς – Lynkeus, lat. Lynceus) je v gréckej mytológii syn messénskeho kráľa Afarea a jeho manželky a nevlastnej sestry Arény.
Lynkeus mal taký ostrý zrak, že videl aj cez drevo, kameň a dokonca až dovnútra zeme. Jeho brat, Idas bol zase ohromný silák. Mnohé dobrodružstvá prežívali spoločne so svojimi bratrancami Kastorom a Polydeukom, ktorí boli známi ako Dioskúrovia.
Spolu sa zúčastnili lovu na kalydónskeho diviaka aj výpravy Argonautov do Kolchidy pre zlaté rúno. Poslednou spoločnou akciou bola krádež stáda dobytka v Arkádii, lenže pri delení lupu sa nepohodli, strhol sa medzi nimi boj, v ktorom všetci štyria zahynuli.
# Zoznam kultúrnych pamiatok v obci Dunajský Klátov
Tento zoznam je súčasťou slovenských zoznamov kultúrnych pamiatok, ktoré sú v štádiu vytvárania.
Zoznam kultúrnych pamiatok v obci Dunajský Klátov v okrese Dunajská Streda.
Zoznam bol vytvorený na základe zoznamu, ktorý bol zverejnený na webe Pamiatkového úradu Slovenskej republiky (PÚSR).
V súčasnosti je na webovej stránke PÚSR dostupné vyhľadávanie podľa jednotlivých obcí.
| Fotografia[1] |              | Názov pamiatky | Adresa / súradnice       | ID[2]      | Popis podľa databázy PÚSR[3]                                                                         | Poznámka |
| ------------- | ------------ | -------------- | ------------------------ | ---------- | ---------------------------------------------------------------------------------------------------- | -------- |
| áno           | Nahrať súbor | Mlyn vodný     | č. 4 KÚ: Dunajský Klátov | 201-2301/0 | Unifikovaný názov PO: mlyn vodný Bližšie určenie; zaužívaný názov: tehla pálená; pobrežný vodný mlyn |          |


## Vysvetlivky
1. ^  Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.
  -  – Tu sa nachádzajú ďalšie obrázky objektu na Wikimedia Commons.
  -  – Odkaz na nahratie nového obrázku, pričom určité parametre sú vopred vyplnené.
2. ^  Identifikačné číslo objektu, prvú časť tvorí číslo okresu, druhú časť tvorí číslo, pod ktorým je pamiatka evidovaná v ÚZPF.
3. ^  Označenie pamiatky prebraté z databázy PÚSR. Použité skratky:
  - PÚSR – Pamiatkový úrad Slovenskej republiky
  - NKP – Národná kultúrna pamiatka
  - PO – Pamiatkový objekt
  - ÚZPF – Ústredný zoznam pamiatkového fondu
# Holubetz (priezvisko)
 Holubetz je priezvisko, ktoré vzniklo nemeckým zápisom priezviska Holubec.
V Česku je veľmi zriedkavé, s najväčším výskytom v meste Jablonec nad Nisou. Na Slovensku sa vôbec nevyskytuje.

## Známi nositelia
Pozri v článku Holubetz.
# Poluvsiansky potok (prítok Stránskeho potoka)
Poluvsiansky potok je potok v Lúčanskej Malej Fatre na Hornom Považí na území okresu Žilina. Je to pravostranný prítok Stránskeho potoka a je tokom V. rádu.

## Prameň
Pramení viacerými prameňmi v území nazývanom Lúžok (medzi Kameňcom a Skotňou) nad obcou Poluvsie. Hlavný prameň sa nachádza vo výške 475 m n. m.. 

## Opis toku
Od prameňa tečie málo výdatný potôčik severným smerom (čiastočne podzemím) okolo obecného družstva až k rázcestiu Medzihorskej cesty a cesty k cintorínu, kde sa stáča na západ. Prechádza zväčša južnou stranou obce a až pri autobusovej otočni prechádza podzemím na severnú časť. Pár metrov pred sútokom so Stránskym potokom je vybudovaný mostík pre cestu, ktorá vedie do Stránskeho. Do Stránskeho potoka sa vlieva v nadmorskej výške 400 m n. m., ktorý po cca 400 metroch končí sútokom s Rajčankou.

## Využitie
Kedysi sa potok využíval ako stoka, ale po zavedení kanalizácie sa čistota vody v ňom zlepšila.

## Galéria
- Hlavný prameň potoka
- Hlavný prameň potoka


## Iné projekty
- Commons ponúka multimediálne súbory na tému Poluvsiansky potok (prítok Stránskeho potoka)
# Pstruhovec (prírodná pamiatka)
Pstruhovec je prírodná pamiatka ev. č. 1902 neďaleko obce Častrov v okrese Pelhřimov v nadmorskej výške 618 - 620 metrov. Oblasť spravuje AOPK ČR.

## Ochrana
Predmetom ochrany je rovnomenný rybník s priľahlým rašeliniskom. Je naň viazaný výskyt chránených a ohrozených druhov rastlín, napríklad: rosička okrúhlolistá (Drosera rotundifolia), vachta trojlistá (Menyanthes trifoliata), diablik močiarny (Calla palustris), nátržnica močiarna (Comarum palustre), soldanelka horská (Soldanella montana) a iné.
Zo živočíchov, okrem iných sa tu vyskytuje aj rak riečny (Astacus astacus).
# Seina v Paríži
Seina v Paríži je tradične významná geografická, hospodárska, dopravná i kultúrna súčasť hlavného mesta Francúzska. Rieka Seina rozdeľuje Paríž na dve nerovnaké časti. Väčšiu severnú, zvanú pravý breh a menšiu južnú, zvanú ľavý breh. Jej dĺžka na území mesta Paríž je takmer 13 km s hĺbkou medzi 3,40 a 5,70 m. Jej šírka sa pohybuje od 30 do 200 metrov. Hladina rieky je zároveň najnižším bodom v Paríži: 26,72 m nad morom. V Paríži sa cez Seinu klenie 37 mostov, z nich štyri sú určené výhradne pre chodcov a dva sú železničné. Niekoľko liniek metra a RER vedú i pod riekou. Ako prvá bola sprevádzkovaná linka 4 v roku 1908. Nábrežie Seiny je od roku 1991 zapísané na zozname svetového dedičstva UNESCO. Od roku 2008 na Seine existuje v rámci mestskej hromadnej dopravy riečna Voguéo. Najznámejšie turistické lode prevádzkuje Bateaux Mouches. Loď na vlnách sa dostala aj do znaku Paríža.

## Štatistika
Seina preteká Parížom v dĺžke 12,780 km. Najplytkejšia je pri moste National (3,40 m) a najhlbšia pri moste Mirabeau (5,70 m). Najširšie koryto má neďaleko mosta Grenelle (200 m) a najužšia časť je len 30 m na Quai de Montebello. Priemerný prietok je 273 m³/s, najvyšší prietok býva vo februári (550 m³/s), najnižší v auguste (100 m³/s). Rýchlosť toku je zhruba 2 km/h. Teplota vody sa pohybuje od 5,3 °C po 24,6 °C, priemer je 14,1 °C.

## Dejiny
Prítomnosť ľudí na brehoch Seiny je doložená z obdobia neolitu, v 90. rokoch boli totiž vo štvrti Bercy nájdené zvyšky lode a ďalších objektov. Najstaršia dochovaná pamiatka z Paríža, Pilier des Nautes (Stĺp prievozníkov), uložený v Národnom múzeu stredoveku dokladá, že plavba na Seine bola významná už v prvých rokoch rímskej nadvlády. V tejto dobe tiež vznikol pravdepodobne prvý most v Paríži, Petit-Pont, postavený na jednom z najužších miest Seiny, neskôr zničený a obnovený na rovnakom mieste. Od polovice 9. storočia trpel Paríž nájazdmi Normanov, ktorí sa k mestu plavili na lodiach po Seine. Prvýkrát sa objavili v marci 845 a odišli až po zaplatení výkupného 7 000 libier striebra. Ďalšie útoky nasledovali do konca 9. storočia. V roku 1170 udelil Ľudovít VII. cechu obchodníkov monopol na obchod na Seine. 9. augusta 1803 testoval Robert Fulton na Seine svoj parník.

## Nábrežie Seiny
Nábrežie pozdĺž Seiny v dnešnej podobe vznikalo už od 18. storočia. Nachádza sa tu veľa stavebných pamiatok a tento architektonický celok bol v roku 1991 zaradený na zoznam svetového dedičstva UNESCO. Okrem toho je nábrežie preslávené kníhkupcami zvanými bukinisti.
Pozdĺž brehov Seiny je veľa promenád pre chodcov, na časti pravého brehu bola v 70. rokoch 20. storočia postavená rýchlostná komunikácia. V nedeľu je táto nábrežná vozovka uzatvorená pre vozidlá a rezervované len pre chodcov, cyklistov a jazdcov na kolieskových a inline korčuliach. Od leta 2002 sa tu každý rok organizuje tzv. parížska pláž, kedy je nábrežie pokryté pieskom a doplnené stromami v kvetináčoch.

## Iné projekty
- Commons ponúka multimediálne súbory na tému Seina v Paríži
# Pod skalou (Bratislava)
Ulica Pod skalou je slepá ulica v Bratislave, v mestskej časti Devín. Nekrižuje sa so žiadnou ulicou.

## Blízke ulice
- Hadia cesta


## Dopravné spojenie
- Hrad Devín (Devín, Svätopluk)
  -   
(stav k 2. septembru 2024)[2][3][4][5]
# Mukdenský palác
Mukdenský palác je palácový komplex čínskej dynastie Čching. Nachádza sa v strede meste Šen-jang v oblasti Mandžuska.
Palác dal postaviť Nurhači v roku 1625. Žili tu prví cisári dynastie Čching. V roku bol palácový komplex zmenený na múzeum. Dnes toto rozsiahle múzeum patrí k často navštevovaným turistickým lokalitám. 
V roku 1987 bol palác zapísaný na zoznam svetového dedičstva UNESCO.

## Iné projekty
- Commons ponúka multimediálne súbory na tému Mukdenský palác
# Písmeno
Písmeno alebo litera môže byť:
- v širšom zmysle: základná funkčná jednotka akéhokoľvek písma (písmového systému)
- v užšom zmysle:
  - základný symbol (jednotka) abecedného písma
  - trieda všetkých tvarov, ktoré sú identifikované ako realizácie abstraktných grafických konceptov, ktoré reprezentujú základné jednotky abecedného písma (napr. písmeno nazývané „em“ je trieda všetkých „M“ bez ohľadu na ich tvar, t.j. či už veľké, malé, tlačené, písané, kurzívou alebo inak)
  - grafický symbol, ktorý označuje jednu fonému alebo typickú postupnosť foném alebo variant fonémy jedného jazyka
  - graféma (v zmysle základná jednotka písma na zachytenie hlások korešpondujúca [sama alebo v skupine] s fonémou)


## Iné projekty
- Wikicitáty ponúkajú citáty   od alebo o Písmeno
- Commons ponúka multimediálne súbory na tému Písmeno
# Národnosť (predstupeň národa)
Národnosť je v evolucionistickej etnografickej koncepcii etnos, ktorý vývojovo nasleduje po kmeni a predchádza vzniku národa (v užšom zmysle). Vzniká splynutím kmeňov do vyššieho etnického celku, nahradením pokrvných zväzkov územnými a nahradením kmeňových jazykov spoločným jazykom (pričom sa kmeňové jazyky stávajú nárečiami). Národnosť má spoločné územie, ekonomický život, (aspoň literárny) jazyk, niektoré osobitosti kultúry a psychiky a spoločné pomenovanie. Pojem národnosť v tomto zmysle je len ťažko jednoznačne preložiteľný do niektorých jazykov, po nemecky aj anglicky mu s výhradami najlepšie zodpovedá pojem Nationalität a nationality.
Podľa marxistickej historiografie národnosť vznikla po rozpade prvotnopospolnej spoločnosti, bola typická pre otrokárske a feudálne zriadenie (napr. starogrécke národnosť, staroegyptská národnosť, (staro)česká národnosť, (staro)slovenská národnosť) a zaniká s nástupom kapitalizmu, kedy ju nahrádza národ (v užšom zmysle).
Pre Slovákov podľa tejto koncepcie platí, že zhruba v 10. storočí vznikla slovenská národnosť (z veľkomoravského slovanského substrátu v Uhorsku) a počas národného obrodenia sa táto premenila na slovenský národ. Podľa súčasnej väčšinovej literatúry však zhruba od 10. storočia hovoríme o slovenskom národe (v súdobých textoch je pojem doložený od 16. storočia ako "natio Slavonica") a od národného obrodenia o modernom slovenskom národe.
# Flóra z Beaulieu
Svätá Flóra z Beaulieu (franc.: Sainte Fleur, * okolo 1300, Maurs - † 1347, Issendolus) bola francúzska mníška, členka Rádu svätého Jána z Jeruzalema. Je označovaná ako Panna Maltézskeho rádu a jej pamiatka sa pripomína 12. júna.
Narodila sa v obci Maurs v diecéze Saint-Flour v regióne Auvergne, ako trinásťročná vstúpila do Rádu svätého Jána z Jeruzalema a kláštora Beaulieu v meste v Issendolus v diecéze Cahors (severne od Toulouse), kde sa venovala starostlivosti o chudobných a chorých v nemocnici spojenej s kláštorom.
Obzvlášť uctievala ukrižovaného Krista, ​​svätého Jána Krstiteľa a Matku Božiu. Hovorí sa tiež, že mala mystické zážitky (extázy, vízie) a prorocké poznania, Kristove rany (stigmy) a trpela. Počas svojho života vykonala niekoľko zázrakov.

## Iné projekty
- Commons ponúka multimediálne súbory na tému Flóra z Beaulieu
# Fontenay-Saint-Père
Fontenay-Saint-Père je francúzska obec, ktorá sa nachádza v departemente Yvelines, v regióne Île-de-France.

## Poloha
Obec má rozlohu 13,06 km². Najvyšší bod je položený 196 m n. m. a najnižší bod 67 m n. m.

## Obyvateľstvo
Počet obyvateľov obce je 988 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Symmachos z Messény
Symmachos (starogr. Σύμμαχος – Symmachos) bol v rokoch 428 a 424 pred Kr. olympijský víťaz v behu na jedno stadion.
Symmachos zo sicílskej Messény bol na 88. a na 89. olympijských hrách korunovaný olivovým vencom za víťazstvo v behu na jedno stadion.  Podľa tradície sa beh na jedno stadion zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Staroveký historik Diodoros zaznamenal jeho olympijské víťazstvá v súvislosti s datovaním jednotlivých vojenských operácii Sparťanov a Aténčanov počas peloponézskej vojny, prvé s datovaním útoku Sparťanov na aténsky Pireus a druhé s datovaním útoku Aténčanov na ostrov Mélos. Začiatkom zimy roku 428 pred Kr. na Pireus prekvapujúco zaútočilo štyridsať spartských bojových lodí pod velením Kneda a Brasida. Aténčania viedli o štyri roky neskôr útok na ostrov Mélos (obyvatelia Mélu, kolonisti Sparťanov, sa nechceli stať spojencami Aténčanov).
# Nevado del Ruiz
Nevado del Ruiz je masívny, ľadom pokrytý stratovulkán nachádzajúci sa na severe Kolumbie. Bol vybudovaný v pleistocéne andezitovými a dacitovými lávami a pyroklastikami nad subdukčnou zónou platne Nazca, ako väčšina kolumbijských sopiek.
Sopka je známa katastrofickou erupciou v roku 1985, keď žeravé pyroklastické prúdy roztopili snehovú čiapočku na vrchole. Tento proces vytvoril laháry, ktoré dosiahli vzdialenosť až 100 km. Na svojej ceste úplne pochovali mesto Armero (28 700 obyvateľov) a niekoľko menších dedín 6 m hrubou vrstvou bahna, pričom zahynulo približne 25 000 ľudí.
Po erupcii sopky Pelée v roku 1902 je to druhá najväčšia sopečná katastrofa v 20. storočí čo sa týka počtu obetí.

## Iné projekty
- Commons ponúka multimediálne súbory na tému stratovulkán Nevado del Ruiz.
# Švédska cirkev
Švédska cirkev (švéd. Svenska kyrkan) je luteránska cirkev a najväčšia cirkev na území Švédska. Do roku 2000 bola štátnou cirkvou. Formálne sa ku nej hlási 5,6 milióna osôb, čo predstavuje 52,8 % obyvateľov Švédska. Švédska cirkev má 13 diecéz.
Švédska cirkev sa hlási k Biblii, Apoštolskému, Nicejsko-carihradskému, Athanaziánskemu a Augsburskému vyznaniu a k Malému Lutherovmu katechizmu ako aj ostatným teologickým textom luteranizmu. Švédska cirkev zachováva ornáty, biskupské insígnie, hierarchické usporiadanie, kadidlo a iné.
Švédska cirkev ordinuje aj ženy do duchovnej služby a sobáši aj páry rovnakého pohlavia. Je členom Spoločenstva Porvoo, Svetového luteránskeho zväzu, Konferencie európskych cirkví a Svetovej rady cirkví. Cirkev je v plnom sviatostnom spoločenstve s Utrechtskou úniou starokatolíckych cirkví. Uppsalským arcibiskupkom je v súčasnosti Martin Módeus.

## Reformácia vo Švédsku
Reformačné myšlienky priniesli do Švédska bratia Olaus a Laurentius Petriovci. Obaja študovali na univerzite vo Wittenbergu kde boli ovplyvnení Martinom Lutherom a Philippom Melanchthonom. Olaus dokončil magisterské štúdia v roku 1519 a s bratom sa vrátili do Švédska. Keď Gustáv I. v roku 1523 prevzal moc, obrátil sa na rímskeho pápeža so žiadosťou, aby sa arcibiskupom stal Johannes Magnus namiesto Gustáva Trolla. Kráľ sľúbil, že ostane verný cirkvi ak mu pápež vyhovie. Pápež však chcel, aby bol arcibiskupom Gustáv Troll. Kráľ proti tomu protestoval propagovaním reformátorov bratov Petriovcov a Laurentia Andreae a podporou reformačnej tlače. Bratia Petriovci pomohli pri preklade Biblie do švédčiny. Švédsko sa ako prvá krajina vyhlásila luteránskou.

## Iné projekty
- Commons ponúka multimediálne súbory na tému Švédska cirkev
# NGC 1979
Súradnice:  05h 34m 01s; -23° 18′ 37″
NGC 1979 je galaxia v súhvezdí Zajac, ktorú objavil britsko-nemecký astronóm William Herschel 20. novembra 1784.
Jej zdanlivá hviezdna veľkosť je 11,8.

## Iné projekty
- Commons ponúka multimediálne súbory na tému NGC 1979
# Egon Gál
Ing. Egon Gál, CSc. (* 15. august 1940, Palúdzka) je slovenský filozof, vysokoškolský pedagóg, pôvodne chemik. Venuje sa kognitívnej vede, teórii poznania, filozofii mysle, filozofii sociálnych vied a rozboru súčasného filozofického myslenia. Je starším bratom sociológa, prognostika a niekdajšieho politika Fedora Gála.
Vyštudoval Priemyselnú školu chemickú, po maturite odslúžil dva roky vojenskej služby. Štvrť storočia (1965-1990) pracoval vo Výskumnom ústave káblov a izolantov, pôvodne laborant, neskôr vedecký pracovník. Popri zamestnaní vyštudoval na Chemickotechnologickú fakultu Slovenskej vysokej školy technickej v Bratislave. Zmena spoločenských pomerov mu umožnila uplatniť sa v spoločenskovedných disciplínach. Od roku 1990 sa venuje filozofii, špecializuje sa na oblasť filozofie mysle, filozofie sociálnych vied a kognitívnu vedu. V súčasnosti prednáša filozofiu na Fakulte sociálnych a ekonomických vied Univerzity Komenského v Bratislave. Je redaktorom časopisu Kritika a kontext. V rokoch 1990 – 1995 bol vedúci Katedry humanistiky na Matematicko-fyzikálnej fakulte UK, v rokoch 1996 – 2005 riaditeľ Inštitútu judaistiky Univerzity Komenského. Je ženatý, žije v Bratislave.

## Dielo
Egon Gál je editorom antológií zo súčasnej filozofie – O slobode a spravodlivosti, Antológia filozofie mysle, Myseľ-telo-stroj. Dielo Za zrkadlom moderny. Filozofia posledného dvadsaťročia zostavil spolu s Miroslavom Marcellim. Vydané bolo v roku 1991.
# Saint-Louis-lès-Bitche
Saint-Louis-lès-Bitche je francúzska obec, ktorá sa nachádza v departemente Moselle, v regióne Lotrinsko.

## Poloha
Obec má rozlohu 4,53 km². Najvyšší bod je položený 403 m n. m. a najnižší bod 256 m n. m.

## Obyvateľstvo
Počet obyvateľov obce je 527 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# 2686 Linda Susan
2686 Linda Susan je planétka s priemerom približne 64 km, ktorú objavil C. S. Shoemaker 5. mája 1981.
# MARC 21
MARC 21 je bibliografický výmenný formát. Je to nasledovník formátu USMARC. Číslica 21 má predstavovať skutočnosť, že je to bibliografický formát pre 21. storočie. Formát vyvinuli Američania spolu s Kanaďanmi a Angličanmi, základ formátu však vychádza z USMARCu. MARC 21 sa stal oficiálne odporúčaným formátom aj na Slovensku, výhľadovo by ho mali všetky na Slovensku používané AKIS  podporovať.